Պատրիարքարանէն հրապարակուած զեկոյցը առարկայական պատկերացում մը կու տայ առկայ տագնապի բնոյթին եւ չափումներուն շուրջ։ Խնդիրը ունի ծալքեր թէ՛ Պոլսոյ Պատրիարքական Աթոռի աւանդութիւններուն եւ նախընթացներուն, թէ՛ Հայաստանեայց Առաքելական Եկեղեցւոյ կարգ ու կանոնին եւ թէ մեր պետութեան ակնկալութիւններուն շուրջ։ Այս բոլորը զեկոյցին մէջ մատնանշուած են յստակօրէն։ Բնականաբար, անոնց առընթեր հաշուի պէտք է առնուին նաեւ համայնքի ներքին խմորումները։ Տագնապալի այս իրավիճակին մէջ պէտք է հետամուտ ըլլալ միասնականութեան՝ որպէսզի համայնքը առաւել զօրացած կարենայ կացութիւնը յաղթահարել։